## Odluka o naknadi troškova i nagradi arbitrima i drugim osobama u postupku pred Stalnim izbranim sudištem pri Hrvatskoj gospodarskoj komori

### NN 10/1992 (28.2.1992.), Odluka o naknadi troškova i nagradi arbitrima i drugim osobama u postupku pred Stalnim izbranim sudištem pri Hrvatskoj gospodarskoj komori

# HRVATSKA GOSPODARSKA KOMORA

Upravni odbor Hrvatske gospodarske komore na temelju članka 64. Pravilnika
o Stalnom izbranom sudištu pri Hrvatskoj gospodarskoj komori ("Narodne
novine". br. 19/85, 1/89, 15/90 i 69/91) na 1. sjednici održanoj 15.
veljače 1992. godine donosi

## ODLUKU

### o naknadi troškova i nagradi arbitrima i drugim osobama u postupku pred Stalnim izbranim sudištem pri Hrvatskoj gospodarskoj komori

Članak 1.

Predsjednik, članovi predsjedništva i tajnik Stalnog izbranog sudišta
pri Hrvatskoj gospodarskoj komori (u daljnjem tekstu: Izbrano sudište)
imaju pravo na naknadu troškova u vezi s obavljanjem poslova Izbranog sudišta
izvanpojedinih arbitražnih postupaka.

Naknadu troškova iz stavka 1. ovog članka određuje predsjednik Izbranog
sudišta prema kriterijima koji vrijede za naknadu troškova arbitrima i
drugim sudionicima u postupku pred Izbranim sudištem.

Članak 2.

Predsjedniku i tajniku Izbranog sudišta pripada pravo na nagradu za
obavljanje poslova sudišta izvan pojedinih arbitražnih postupaka.

Nagradu predsjedniku i tajniku Izbranog sudišta iz stavka 1. ovog članka
utvrđuje to predsjedništvo Izbranog sudišta na temelju izvještaja o radu
predsjednika i tajnika Izbranog sudišta koji može biti podnesen tromjesečno,
polugodišnje i godišnje.

Članak 3.

Arbitrima, posrednicima, savjetodavcu i zapisničaru u postupku pred
Izbranim sudištem pripada naknada troškova i nagrada za rad.

Članak 4.

Naknada troškova arbitrima, posrednicima, savjetodavcima i zapisničaru
obuhvaća naknadu putnih troškova, naknadu za hranu i prenoćište (dnevnicu)
i naknadu za izgazbljeni osobni dohodak.

Naknada troškova iz stavka 1. ovog članka pripada onim osobama koje
imaju prebivalište izvan sjedišta Izbranog sudišta.

Naknada troškova iz stavka 1. ovog članka pripada arbitrima, posrednicima,
savjetodavcu, zapisničaru i tajniku Izbranog sudišta kad se raspravno ročište
ili neka druga procesna radnja održava izvan sjedišta Izbranog sudišta.

Naknada troškova iz stavka 1. ovog članka određuje se za arbitre, posrednika,
savjetodavce i tajnika Izbranog sudišta uz odgovarajuću primjenu odredaba
o naknadi putnih troškova za službena putovanja članova organa Hrvatske
gospodarske komore, a zapisničaru uz odgovarajuću primjenu odredaba o tim
troškovima za ostale radnike Hrvatske gospodarske komore.

Članak 5.

Naknada za izgubljeni osobni dohodak određuje se uz odgovarajuću primjenu
općih propisa o naknadi osobnih dohodaka radnicima koji su odsustvovali
s rada zbog vršenja javnih funkcija.

Članak 6.

Za proučavanje spisa pripada nagrada arbitru pojedincu, arbitru predsjedniku
arbitražnog viječa, članu arbitražnog vijeća i savjetodavcu u iznosu od
150 do najviše 1.500 CRD.

U osobito složenim slučajevima nagrada iz stavka 1. ovog članka može
se povisti najviše za 100%.

Visinu nagrade u granicama utvrđenim u stavku 1. i 2. ovog članka određuje,
na prijedlog tajnika, predsjednik Izbranog sudišta vodeći računa o složenosti
stvari i utrošku vremena.

Članak 7.

Za sudjelovanje na raspravnom ročištu ili na sjednici arbitražnog viječa
pripada nagrada.

1) arbitru predsjedniku arbitražnog vijeća i arbitru pojedincu u iznosu
od 375 CRD

2) članu arbitražnog vijeća, tajniku i savjetodavcu u iznosu od 225
CRD.

Odredbe stavka 1. ovog članka odnose se na odgovarajući način i na nagrade
za sudjelovanje na roćištima u postupku mirenja.

Članak 8.

Visinu nagrade zapisničaru za sudjelovanje i rad na raspravnim ročištima
i ročištima mirenja te za prepisivanje odluka Izbranog suda utvrđuje tajnik
Izbranog sudišta, vodeći računa o prilikama konkretnog slučaja i o uobičajenim
nagradama za takav rad.

Članak 9

Za izradu obrazložene arbitražne odluke ili zaključka arbitru, predsjedniku
arbitražnog viječa, arbitru pojedincu odnosno drugoj stručnoj osobi kojoj
arbitri povjere izradu nacrta odluke pripada nagrada u iznosu od 300 do
najviše 4.500 CRD.

U osobito složenim slučajevima nagrada iz stavka 1. ovog članka može
se povisiti najviše za 100%.

Visinu nagrade u granicama utvrđenim u stavku 1. i 2. ovog članka utvrđuje
na prijedlog tajnika, predsjednik Izbranog sudišta vodeći računa o složenosti
stvari i utrošku vremena.

Članak 10.

Naloge za isplatu naknada i nagrada utvrđenih u smislu prethodnih odredaba
ove odluke izdaje tajnik Izbranog sudišta a za isplatu naknada i nagrada
tajniku, predsjednik Izbranog sudišta.

Članak 11.

Na dan stupanja na snagu ove odluke prestaje vrijediti Odluka o naknadi
troškova i nagradi arbitrima i drugim osobama u postupku pred Stalnim izbranim
sudom pri Privrednoj komori Hrvatske ("Narodne novine", br. 12/90).

Članak 12.

Ova odluka stupa na snagu osmoga dana od dana objave u "Narodnim
novinama".

Broj : I-55-57/3- I 992

Zagreb, 15. veljače 1992.

Predsjednik

**Ivica Gaži, dipl. inž. v. r.**

Odluka, NN 10/1992-216
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)